stanford-oval/wikipedia huggingface dataset:
ตามนุษย์
การแพทย์ > โรคตา

มีโรคตา ความผิดปกติทางตา และความเปลี่ยนแปลงตามอายุหลายอย่างที่อาจมีผลต่อตาและโครงสร้างรอบ ๆ
เมื่ออายุมากขึ้น ความเปลี่ยนแปลงบางอย่างจะจัดได้โดยส่วนเดียวว่ามาจากการมีอายุมากขึ้น
กระบวนการทางกายวิภาคและสรีรภาพเหล่านี้โดยมาก เป็นการเสื่อมลงอย่างช้า ๆ
เมื่ออายุมากขึ้น คุณภาพการเห็นจะลดลงเนื่องจากเหตุที่เป็นอิสระจากโรคตา
แม้จะมีความเปลี่ยนแปลงสำคัญหลายอย่างในตาที่ไม่เป็นโรค
ความเปลี่ยนแปลงที่มีผลต่อการทำงานมากที่สุดก็คือ การลดขนาดรูม่านตาและการเสียการปรับตาดูใกล้ไกล คือสมรรถภาพในการโฟกัส (โดยเฉพาะคือ presbyopia)
ขนาดของรูม่านตาจะเป็นตัวควบคุมปริมาณแสงที่เข้ามาถึงจอตา
ระดับที่รูม่านตาสามารถขยายจะลดลงตามอายุ ทำให้แสงที่เข้ามาถึงจอตาลดลงมาก
เทียบกับคนอายุน้อยกว่า คนสูงอายุดูเหมือนจะใส่แว่นกันแดดที่มืดในระดับกลาง ๆ อยู่ตลอดเวลา
ดังนั้น เมื่อต้องใช้ตาทำงานที่จะออกมาดีหรือไม่ดีขึ้นอยู่กับระดับแสงสว่าง ผู้สูงอายุจะต้องได้แสงสว่างมากกว่า
โรคตาบางชนิดอาจมาจากโรคติดต่อทางเพศสัมพันธ์ เช่น เริมหรือหูดหงอนไก่
ถ้ามีการติดต่อสัมผัสระหว่างบริเวณที่ติดเชื้อกับตา โรคอาจไปติดที่ตา
เมื่ออายุมากขึ้น จะเกิดวงแหวนรอบ ๆ กระจกตาที่เรียกว่า เส้นขอบกระจกตาวัยชรา (arcus senilis)
นอกจากนั้น หนังตาก็จะหย่อนและไขมันของเบ้าตาก็จะฝ่อลง
ความเปลี่ยนแปลงเช่นนี้เป็นสมุฏฐานของโรคหนังตาหลายประเภทรวมทั้งขอบตาแบะ (ectropion) ขอบตาม้วนเข้า และหนังตาตก
วุ้นตาจะเหลวขึ้น (posterior vitreous detachment, PVD) และจะทึบขึ้น โดยเห็นเป็นวัสดุลอย (floater) มากขึ้นเรื่อย ๆ
ผู้มีวิชาชีพดูแลตารวมทั้งจักษุแพทย์ นักตรวจปรับสายตา (optometrist) และนักประกอบแว่น (optician) จะเป็นผู้ดูแลบริการในเรื่องตาและโรคตา
แผนภาพสเนลเลน (Snellen chart) สามารถวัดการเห็นได้ชัด (visual acuity) วิธีหนึ่ง
หลังจากได้ตรวจตา หมอตาอาจจะให้ใบค่าตรวจตาแก่คนไข้เพื่อตัดแว่นสายตา
โรคตาบางชนิดที่จำเป็นต้องใช้แว่นสายตารวมทั้งสายตาสั้น ซึ่งประชากรมนุษย์ประมาณ 1/3 จะมี[ต้องการอ้างอิง],
สายตายาว (hyperopia) ซึ่งประชากรมนุษย์ประมาณ 1/4 มี,
สายตาเอียง, และสายตาผู้สูงอายุ (presbyopia) ซึ่งเป็นการเสียพิสัยการโฟกัสเมื่ออายุมากขึ้น
การแพทย์ > โรคจุดภาพชัดเสื่อม (Macular degeneration)

โรคจุดภาพชัดเสื่อม (Macular degeneration) จะชุกเป็นพิเศษในสหรัฐอเมริกาโดยมีคนเป็นโรค 1.75 ล้านคนต่อปี
โดยการมีระดับลูทีน (lutein) และซีอาแซนทินที่ต่ำในจุดภาพชัด (macula) อาจสัมพันธ์กับความเสี่ยงเพิ่มขึ้นของโรคจุดภาพชัดเสื่อมตามอายุ (age-related macular degeneration, ตัวย่อ AMD)
ลูทีนและซีอาแซนทินเป็นสารต้านอนุมูลอิสระ ที่ป้องกันจอตาและจุดภาพชัดจากความเสียหายโดยออกซิเดชันเพราะคลื่นแสงที่มีพลังงานสูง
คือ เมื่อคลื่นแสงเข้าไปในตา มันก็จะปลุกเร้าอิเล็กตรอนที่อาจเป็นอันตรายต่อเซลล์ในตา
แต่ก่อนที่จะสร้างความเสียหายโดยออกซิเดชัน ซึ่งอาจนำไปสู่โรคจุดภาพชัดเสื่อมหรือต้อกระจก
ลูทีนและซีอาแซนทินก็จะจับอิเล็กตรอนที่เป็นอนุมูลอิสระในกระบวนการรีดักชันทำให้ปลอดภัย
มีอาหารหลายอย่างที่สมบูรณ์ไปด้วยลูทีนและซีอาแซนทิน ที่ดีที่สุดก็คือทานผักใบเขียวเข้มรวมทั้งผักกะหล่ำ ผักโขมฝรั่ง (ปวยเล้ง) บรอกโคลี และผักกาด
อาหารเป็นเรื่องสำคัญในการได้และรักษาสุขภาพตาที่ดี
ลูทีนและซีอาแซนทินเป็นแคโรทีนอยด์สำคัญสองอย่าง ซึ่งพบที่จุดภาพชัดในตา
ปัจจุบันมีงานวิจัยเพื่อกำหนดบทบาทในพยาธิกำเนิดของโรคตาต่าง ๆ รวมทั้ง AMD และต้อกระจก
รูปภาพอื่น ๆ

ตาขวาผ่าตามแนวนอน
กายวิภาคของตาและเบ้าตาพร้อมกับเส้นประสาทสั่งการ
ภาพแสดงเบ้าตาที่สามารถเห็นตาและเส้นประสาท (โดยเอาไขมันรอบตาออก)
ภาพแสดงเบ้าตาโดยเห็นตาและไขมันรอบเบ้าตา (periocular fat)
โครงสร้างต่าง ๆ ของตาพร้อมป้าย
อีกมุมมองหนึ่งของตาและโครงสร้างพร้อมป้าย
ดูเพิ่ม

สายตาสั้น
แหล่งข้อมูลอื่น

3D Interactive Human Eye เก็บถาวร 2021-02-16 ที่ เวย์แบ็กแมชชีน
Eye – Hilzbook
Retina – Hilzbook
Interactive Tool to explore the Human Eye
| ด ค กกระดูกที่ประกอบเป็นเบ้าตา |
| --- | --- | --- |
| กระดูกขากรรไกรบน • กระดูกเพดานปาก • กระดูกสฟีนอยด์ • กระดูกหน้าผาก • กระดูกโหนกแก้ม • กระดูกเอทมอยด์ • กระดูกแอ่งถุงน้ำตา | กระดูกขากรรไกรบน • กระดูกเพดานปาก • กระดูกสฟีนอยด์ • กระดูกหน้าผาก • กระดูกโหนกแก้ม • กระดูกเอทมอยด์ • กระดูกแอ่งถุงน้ำตา |  |
| --- | --- |
ฐานข้อมูลการควบคุมรายการหลักฐาน :  Terminologia Anatomica 2 
ส่วนด้านนอกของตา
แผนภาพตามนุษย์ ซึ่งแสดงภาพผ่าตามขวางของตาขวา
ตามนุษย์มองจากด้านขมับประมาณ 90° แสดงม่านตาและรูม่านตาที่ดูเหมือนจะหมุนมาทางข้าง ๆ เนื่องจากคุณสมบัติแสงของกระจกตาและสารน้ำในลูกตา
จุดสว่างกลม ๆ ก็คือ จานประสาทตา (optic disc) ซึ่งเป็นจุดที่เส้นประสาทตาออกจากจอตา
ภาพ MRI ของตามนุษย์
ตาและเบ้าตาที่เป็นปกติ มองจากด้านหน้า
ตาทั้งสองเบนคนละทิศเพื่อเห็นวัตถุเดียวกัน
เยื่อตาอักเสบ คือตาแดงที่ตาขาวรอบ ๆ ม่านตาและรูม่านตา
แผนภาพของตามนุษย์ (ตาขวาผ่าตามแนวนอน คือ horizontal section)
1. เยื่อตา, 2. ส่วนตาขาว, 3. กระจกตา, 4. สารน้ำในลูกตา, 5. แก้วตา, 6. รูม่านตา, 7. ผนังลูกตาชั้นกลางพร้อมกับ 8. ม่านตา, 9. ซิลิอารีบอดี และ 10. คอรอยด์; 11. วุ้นตา, 12. จอตาพร้อมกับ 13. จุดภาพชัด; 14. จานประสาทตา → จุดบอด, 15. เส้นประสาทตา
แผนภาพตามนุษย์ (ตาขวาผ่าตามแนวนอน คือ horizontal section)


1. แก้วตา, 2. Zonule of Zinn หรือ Ciliary zonule, 3. ห้องหลัง และ 4. ห้องหน้า พร้อมกับ 5. การไหลของสารน้ำในลูกตา; 6. รูม่านตา, 7. Corneosclera or Fibrous tunic พร้อมกับ 8. กระจกตา, 9. Trabecular meshwork และ Schlemm's canal. 10. คอร์เนียล ลิมบัส และ 11. ส่วนตาขาว; 12. เยื่อตา, 13. ผนังลูกตาชั้นกลาง พร้อมกับ 14. ม่านตา, 15. ซิลิอารีบอดี (พร้อมกับ a: pars plicata และ b: pars plana) และ 16. คอรอยด์); 17. Ora serrata, 18. วุ้นตา พร้อมกับ 19. Hyaloid canal/(old artery), 20. จอตา พร้อมกับ 21. จุดภาพชัด, 22. รอยบุ๋มจอตา และ 23. จานประสาทตา → จุดบอด; 24. แกนเชิงแสงของตา (Optical axis of the eye) 25. แกนของตา (Axis of eye), 26. ประสาทตา พร้อมกับ 27. เยื่อดูรา, 28. Tenon's capsule หรือ bulbar sheath, 29. เอ็น, 30. ส่วนหน้า, 31. ส่วนหลัง, 32. Ophthalmic artery, 33.  Artery และ central retinal vein → 36. เส้นเลือดที่จอตา; Ciliary arteries (34. Short posterior ones, 35. Long posterior ones และ 37. Anterior ones), 38. Lacrimal artery, 39. Ophthalmic vein, 40. Vorticose vein, 41. กระดูกเอทมอยด์, 42. กล้ามเนื้อมีเดียล เรกตัส, 43. กล้ามเนื้อแลทเทอรัล เรกตัส, 44. กระดูกสฟีนอยด์.
เดโช สวนานนท์

| เดโช สวนานนท์ม> ป.ช. ม.ว.ม. ต.จ.ว. ต.ภ. |
| --- | --- |
เดโช ใน พ.ศ. 2529

อธิบดีกรมศิลปากร
ดำรงตำแหน่ง 3 ธันวาคม พ.ศ. 2519 – 30 กันยายน พ.ศ. 2525 (5 ปี 301 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ธานินทร์ กรัยวิเชียร   เกรียงศักดิ์ ชมะนันทน์   เปรม ติณสูลานนท์
ก่อนหน้า: รังสฤษดิ์ เชาวน์ศิริ
ถัดไป: อารี กุลตัณฑ์
 
ข้อมูลส่วนบุคคล
เกิด: 25 มิถุนายน พ.ศ. 2476 (91 ปี) อำเภอไชยา จังหวัดสุราษฎร์ธานี ประเทศสยาม
สัญชาติ: ไทย
เชื้อชาติ: ไทย
พรรคการเมือง: ประชาธิปัตย์ (2526–2529)   ประชาชน (2529–2532)   ประชากรไทย (2532–25??)
คู่สมรส: ศาสตราจารย์กิตติคุณ ทักษิณา สวนานนท์
ลายมือชื่อ: 

เดโช สวนานนท์ (เกิด 25 มิถุนายน พ.ศ. 2476) เป็นนักวิชาการและอดีตนักการเมืองชาวไทย อดีตอธิบดีกรมศิลปากร อดีตรองหัวหน้าพรรคประชาชน และอดีตผู้สมัครผู้ว่าราชการกรุงเทพมหานคร ในนามพรรคประชากรไทย เมื่อการเลือกตั้งผู้ว่าราชการกรุงเทพมหานคร พ.ศ. 2533
ประวัติ

นายเดโช สวนานนท์ เกิดเมื่อวันที่ 25  มิถุนายน พ.ศ. 2476 ที่อำเภอไชยา จังหวัดสุราษฎร์ธานี จบปริญญาตรี การศึกษาศาสตรบัณฑิต เอกการบริหารการศึกษา (เกียรตินิยม) จากมหาวิทยาลัยศรีนครินทรวิโรฒ, ปริญญาโท วิทยาการจัดการ สาขาจิตวิทยา จากสหรัฐอเมริกา และปริญญาเอก การบริหารรัฐกิจ จากสหรัฐอเมริกา
เคยรับราชการตำแหน่งอธิบดีกรมศิลปากร ในสังกัดกระทรวงศึกษาธิการ
การทำงาน

เคยเป็นสมาชิกสภาผู้แทนราษฎร (ส.ส.) ในพื้นที่กรุงเทพมหานคร 2 สมัย สังกัดพรรคประชาธิปัตย์ ในปี พ.ศ. 2529 และพรรคประชากรไทย ในปี พ.ศ. 2538และเคยลงรับสมัครเลือกตั้งเป็นผู้ว่าราชการกรุงเทพมหานคร ในการเลือกตั้งเมื่อวันที่  7 มกราคม พ.ศ. 2533 สังกัดพรรคประชากรไทย โดยใช้เพลงหาเสียงที่ดัดแปลงมาจากเพลง Day-O (The Banana Boat Song) แต่เป็นฝ่ายแพ้ให้กับ พลตรี จำลอง ศรีเมือง ซึ่งเป็นผู้ว่าฯคนก่อน สังกัดพรรคพลังธรรมไป โดยนายเดโชได้ 283,895 คะแนน ขณะที่ พล.ต.จำลอง ได้ถึง 703,672 คะแนนต่อมา เป็นสมาชิกสภาร่างรัฐธรรมนูญฉบับ ปี พ.ศ. 2540 และรองสภาร่างรัฐธรรมนูญฉบับ ปี พ.ศ. 2550 คนที่ 1 โดยดำรงตำแหน่งตั้งแต่วันที่ 1 มกราคม พ.ศ. 2550 ถึงวันที่ 20 สิงหาคม ปีเดียวกัน
ชีวิตครอบครัว

นายเดโช สวนานนท์ สมรสกับ ศาสตราจารย์กิตติคุณ ทักษิณา สวนานนท์ อาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย (นามสกุลเดิม: อัตถากร, เป็นบุตรสาวของ ศาสตราจารย์ บุญชนะ อัตถากร)(เสียชีวิตแล้ว) ทั้งคู่มีบุตรสาวด้วยกันทั้งหมด 3 คน
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2523 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2525 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2521 –  เหรียญจักรพรรดิมาลา (ร.จ.พ.)
พ.ศ. 2524 –  เหรียญลูกเสือสดุดี ชั้นที่ 1
พ.ศ. 2522 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
วัฒนธรรมไทย

วัฒนธรรมไทย ได้รับอิทธิพลมาจากวัฒนธรรม อินเดีย จีน และ ขอม ตลอดจนวิญญาณนิยม ศาสนาพุทธ และ ศาสนาฮินดู
วัฒนธรรมแห่งชาติของไทยเป็นการสร้างสรรค์ใหม่ซึ่งสิ่งที่ปัจจุบันถือเป็นวัฒนธรรมไทยเดิมไม่มีอยู่ในรูปแบบนั้นเมื่อกว่าร้อยปีก่อน บ่อเกิดสามารถสืบย้อนไปได้ถึงรัชกาลพระบาทสมเด็จพระจุลจอมเกล้าเจ้าอยู่หัว สมัยสงครามโลกครั้งที่สอง หลวงพิบูลสงครามสนับสนุนการส่งเสริมวัฒนธรรมไทยกลางเป็นวัฒนธรรมแห่งชาตินิยามและยับยั้งมิให้ชนกลุ่มน้อยแสดงออกซึ่งวัฒนธรรมของตน วัฒนธรรมพลเมืองรุ่นปัจจุบันซึ่งส่วนใหญ่ยึดรุ่นอุดมคติของวัฒนธรรมไทยกลางเป็นการสร้างสรรค์ใหม่ซึ่งรวมลักษณะชาตินิยมสมัยรัชกาลที่ 5 และลัทธิอิงสามัญชนที่นิยมบุคคลลักษณะ หรือสรุปคือ วัฒนธรรมพลเมืองของไทยปัจจุบันนิยามว่าประเทศไทยเป็นดินแดนของคนไทยกลาง มีศาสนาเดียวคือ พุทธนิกายเถรวาท และปกครองโดยราชวงศ์จักรี
ศาสนาพุทธนิกายเถรวาทเน้นว่า คนส่วนใหญ่ไม่สามารถตรัสรู้และไปถึงนิพพาน และดีที่สุดที่ทำได้คือ การสะสมบุญผ่านการปฏิบัติที่เป็นพิธีกรรมอย่างสูง เช่น การถวายอาหารพระสงฆ์และการบริจาคเงินเข้าวัด คำสอนทางศาสนาถูกเลือกให้สนับสนุนมุมมองทางโลกแบบศาสนาขงจื๊อใหม่ซึ่งมีศูนย์กลางอยู่ที่สามเสาหลัก ศาสนาพุทธของไทยยังรวมการบูชาวิญญาณของบรรพบุรุษและความเชื่อว่าพระมหากษัตริย์เป็นสมมุติเทพ นอกจากนี้ยังเน้นรูปแบบมากกว่าแก่นสาร
คนไทยเน้นและให้คุณค่ารูปแบบมารยาทภายนอกอย่างยิ่งเพื่อรักษาความสัมพันธ์ประสานกัน กฎมารยาทหลายอย่างเป็นผลพลอยได้ของศาสนาพุทธ สังคมไทยเป็นสังคมไม่เผชิญหน้าที่เลี่ยงการวิจารณ์ในที่สาธารณะ การเสียหน้าเป็นความเสื่อมเสียแก่คนไทย จึงเลี่ยงการเผชิญหน้าและมุ่งประนีประนอมในสถานการณ์ลำบาก หากสองฝ่ายไม่เห็นด้วยกัน การไหว้เป็นแบบการทักทายและแสดงความเคารพของผู้น้อยต่อผู้ใหญ่ตามประเพณีและมีแบบพิธีเข้มงวด คนไทยใช้ชื่อต้นมิใช่นามสกุล และใช้คำว่า "คุณ" ก่อนชื่อ
คนไทยเคารพความสัมพันธ์แบบมีลำดับชั้น ความสัมพันธ์ทางสังคมนิยามว่า บุคคลหนึ่งสูงกว่าอีกคนหนึ่ง บิดามารดาสูงกว่าบุตรธิดา ครูอาจารย์สูงกว่านักเรียนนักศึกษา และเจ้านายสูงกว่าผู้ใต้บังคับบัญชา เมื่อคนไทยพบคนแปลกหน้า จะพยายามจัดให้อยู่ในลำดับชั้นทันทีเพื่อให้ทราบว่าควรปฏิบัติด้วยอย่างไร มักโดยการถามสิ่งที่วัฒนธรรมอื่นมองว่าเป็นคำถามส่วนตัวอย่างยิ่ง สถานภาพกำหนดได้โดยเสื้อผ้า ลักษณะปรากฏทั่วไป อายุ อาชีพ การศึกษา นามสกุลและความเชื่อมโยงทางสังคม
ครอบครัวเป็นเสาหลักของสังคมไทยและชีวิตครอบครัวมักอยู่ใกล้ชิดกว่าวัฒนธรรมตะวันตก ครอบครัวไทยเป็นลำดับชั้นทางสังคมอย่างหนึ่ง และเด็กถูกสอนให้เคารพบิดามารดา สังคมคาดหวังให้สมาชิกครอบครัวดูแลผู้อาวุโสและบ้านพักคนชราและโรงพยาบาลเป็นทางเลือกสุดท้าย คนชรามักอยู่บ้าน อยู่กับครอบครัวและหลานและเกี่ยวข้องในชีวิตครอบครัว
ดูเพิ่ม

สถานีย่อยประเทศไทย
คตินิยมเชื้อชาติในประเทศไทย
งานศพไทย
การแต่งงานแบบไทย
รายชื่อผีไทย
การไหว้
ชุดไทยเดิม
สตรีในประเทศไทย
กลุ่มบุคคลที่มีความหลากหลายทางเพศในประเทศไทย
โซตัส
คั่นหน้า

เมนูบุ๊กมาร์กของมอซิลลา ไฟร์ฟอกซ์ (เลิกสนับสนุนไลฟ์บุ๊กมาร์กตั้งแต่ปลาย ค.ศ. 2018 เป็นต้นมา)
ในรายละเอียดของเวิลด์ไวด์เว็บ คั่นหน้า หรือ บุ๊กมาร์ก  (อังกฤษ: bookmark) คือตัวระบุแหล่งทรัพยากรสากล (Uniform Resource Identifier; URI) ที่เก็บไว้ค้นในภายหลัง เว็บเบราว์เซอร์ในปัจจุบันทั้งหมดมีคุณสมบัติบุ๊กมาร์ก บุ๊กมาร์กถูกเรียกเป็น ของโปรด (favorites) หรือ ทางลัดอินเทอร์เน็ต (Internet shortcuts) บนอินเทอร์เน็ตเอ็กซ์พลอเรอร์ ซึ่งมีความหมายเดียวกันกับ บุ๊กมาร์ก ตั้งแต่สงครามเบราว์เซอร์ครั้งแรก
มีการใช้บุ๊กมาร์กบนเบราว์เซอร์มาตั้งแต่เว็บโมเสกใน ค.ศ. 1993 บนเว็บโมเสกเรียกบุ๊กมาร์กว่า ฮอตลิสต์ และรุ่นเก่าของโอเปร่า เว็บช่วงแรกที่มีคุณสมบัติบุ๊กมาร์ก ได้แก่ ไวโอลาดับเบิลยูดับเบิลยูดับเบิลยู (ViolaWWW) และเซลโล
เบราว์เซอร์รุ่นใหม่เริ่มขยายคุณสมบัติ "บุ๊กมาร์ก" ให้รวมความหลากหลายของการบันทึกลิงก์ มอซิลลา ไฟร์ฟอกซ์ได้แนะนำไลฟ์บุ๊กมาร์กใน ค.ศ. 2004 แต่อย่างไรก็ตาม ทางมอซิลลานำคุณสมบัตินี้ออกใน ค.ศ. 2018
การใช้งาน

ในโปรแกรมค้นดูเว็บส่วนใหญ่จะมีคำสั่งในรายการเลือกด้านบน โดยเลือกไปที่ "คั่นหน้า" (หรือ เฟเวอริต) แล้วเลือก "ใส่เพิ่ม" หรือ "จัดการ" เพื่อทำการลบหรือจัดเรียงคั่นหน้าที่ต้องการ
ดูเพิ่ม

โซเชียลบุ๊กมาร์ก
Vermectias

| Vermectias |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ไฟลัมย่อย:: สัตว์พวกกุ้งกั้งปู Crustacea
ชั้น:: Malacostraca 
อันดับใหญ่:: Peracarida 
อันดับ:: ไอโซพอด 
วงศ์:: Vermectiadidae 
สกุล:: Vermectias  Sivertsen & Holthuis, 1980

Vermectias เป็นสกุลของสัตว์พวกกุ้งกั้งปูที่อยู่ในวงศ์ Vermectiadidae
สปีชีส์ในสกุล ได้แก่:
Vermectias caudiculata Sivertsen & Holthuis, 1980
Vermectias nelladanae Just & Poore, 1992
สื่อลามกทางอินเทอร์เน็ต

สื่อลามกทางอินเทอร์เน็ต (อังกฤษ: Internet pornography) เป็นรูปแบบต่าง ๆ ของสื่อลามกที่สามารถเข้าถึงได้ทางอินเทอร์เน็ต โดยส่วนใหญ่ผ่านทางเว็บไซต์ การแบ่งปันไฟล์แบบเพียร์ทูเพียร์ หรือ กลุ่มข่าวยูสเน็ต สิ่งเหล่านี้แพร่หลายสู่สาธารณะบนเวิลด์ไวด์เว็บตั้งแต่ปลายคริสต์ทศวรรษ 1990 นำไปสู่การเจริญเติบโตของสื่อลามกทางอินเทอร์เน็ต
จากข้อมูลปี ค.ศ. 2018 มีบริษัทหนึ่งที่ชื่อ  ไมนด์กีก เป็นเจ้าของและดำเนินการเว็บไซต์ลามกที่ได้รับความนิยมแพร่หลายหลายเว็บไซต์ ตัวอย่างเช่น บริการแบ่งปันวิดีโอ พอร์นฮับ, เรดทูบ และ ยูพอร์น รวมถึงเป็นผู้ผลิตภาพยนตร์ลามก แบรซเซอส์ ดิจิทัลเพลย์กราวด์, เม็น.คอม, เรียลลิตีคิงส์ และฌอนโคดี ท่ามกลางเว็บไซต์อื่น ๆ ที่บริษัทนี้ไม่ได้เป็นเจ้าของเช่น เอกซ์แฮมสเตอร์ และ เอกซ์วิดีโอส์ ที่มีการกล่าวว่า นี่คือระบบผูกขาด
Vitjazianidae

| Vitjazianidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ไฟลัมย่อย:: สัตว์พวกกุ้งกั้งปู Crustacea
ชั้น:: Malacostraca 
อันดับใหญ่:: Peracarida 
อันดับ:: Amphipoda 
วงศ์:: Vitjazianidae 

Vitjazianidae เป็นวงศ์ของสัตว์พวกกุ้งกั้งปูที่อยู่ในอันดับ Amphipoda
สกุลในวงศ์ ได้แก่:
Vemana Barnard, 1964
Vitjaziana Birstein and Vinogradov, 1955
เอ็ม101 ฮาวอิตเซอร์

ปืนใหญ่วิถีโค้ง
|  เอ็ม101 ฮาวอิตเซอร์  |
| --- | --- |
พลปืนใหญ่รอสัญญาณยิงใส่ศัตรูที่ไหนสักแห่งในเกาหลี
ชนิด: ปืนใหญ่วิถีโค้ง
แหล่งกำเนิด: สหรัฐ
บทบาท
สงคราม: สงครามโลกครั้งที่สอง สงครามกลางเมืองจีน สงครามเกาหลี สงครามอินโดจีนครั้งที่ 1 สงครามเวียดนาม สงครามกลางเมืองกัมพูชา สงครามกลางเมืองลาว Insurgency in the Philippines สงครามอิหร่าน-อิรัก สงครามกลางเมืองเลบานอน Salvadoran Civil War ยุทธการที่มาราวี
ประวัติการผลิต
บริษัทผู้ผลิต: Rock Island Arsenal
ช่วงการผลิต: 1941–1953
จำนวนที่ผลิต: 10,200
แบบอื่น: เอ็ม109 ฮาวอิตเซอร์ เอ็ม108 ฮาวอิตเซอร์
ข้อมูลจำเพาะ
มวล: 4,980 lb (2,260 kg)
ความยาว: 19 ft 6 in (5.94 m)
ความยาวลำกล้อง: 7 ft 7 in (2.31 m) L/22
ความกว้าง: 7 ft 3 in (2.21 m)
ความสูง: 5 ft 8 in (1.73 m)

ปลอกกระสุน: 105x372R
ขนาดลำกล้องปืน: 105 mm (4.1 in)
ท้ายลำกล้อง: Horizontal-block
แรงถีบของปืน: Hydro-pneumatic, constant, 42 in (110 ซm)
โครงตั้ง: split trail
มุมกระดก: -5° to +66°
มุมทิศ: 46°
ความเร็วปากกระบอก: 1,550 ft/s (472 m/s)
พิสัยไกลสุด: 7.00 mi (11,270 m)
M101A1 Howitzer (เดิมเรียกว่า M2A1) เป็นปืนใหญ่ที่พัฒนาและใช้งานโดยสหรัฐอเมริกา มันเป็นปืนครกเบาสนามมาตรฐานของสหรัฐในสงครามโลกครั้งที่สอง เริ่มผลิตในปี 1941 ได้รับชื่อเสียงอย่างรวดเร็วในด้านความแม่นยำและการระเบิดอันทรงพลัง M101A1ยิงกระสุนกึ่งระเบิดแรงสูงขนาด 105 mm (HE) และมีพิสัย 11,270 ทำให้เหมาะสำหรับการสนับสนุนทหารบก
คุณสมบัติทั้งหมดของอาวุธเหล่านี้ พร้อมกับการผลิตอย่างแพร่หลาย นำไปสู่การนำไปใช้ในหลายประเทศหลังสงคราม ประเภทของกระสุนยังกลายเป็นมาตรฐานสำหรับรุ่นต่อๆ มาของต่างประเทศอีกด้วย
ประวัติ > การพัฒนา

หลังสงครามโลกครั้งที่ 1 กรมสรรพาวุธทหารบกสหรัฐฯ ได้ศึกษาปืนครกขนาด 105 มม. ของเยอรมันที่ยึดมาได้หลายรุ่น และพัฒนาปืนครก M1920 ขนาด 105 มม. บน Carriage M1920 การออกแบบรถขนส่งแบบรางกล่อง (รถขนส่ง M1925E) และแบบทดสอบแบบแยกส่วนอีกสองแบบ (T1 และ T2) ก็ได้รับการพัฒนาเช่นกัน แต่การออกแบบทางแยกแบบเดิมพบว่าเหนือกว่าหลังการทดสอบ หลังจากได้รับการคัดเลือก ชิ้นส่วนดังกล่าวได้รับมาตรฐานในเดือนธันวาคม พ.ศ. 2470 เป็นปืนครก M1 ขนาด 105 มม. บนรถขนส่ง M1 กองทัพบกมีความตั้งใจที่จะแทนที่ปืนครกขนาด 75 มม. ทั้งหมดในกองทหารปืนใหญ่ภาคสนามและแบบไม่แบ่งหน่วยเป็นหน่วย 105 มม. แต่ขาดการจัดสรรขัดขวางแนวคิดนี้ และในที่สุดก็บังคับให้ต้องละทิ้งโดยสมบูรณ์ในปี 2472 แผนจำกัดที่พัฒนาขึ้นในปี พ.ศ.2468 จินตนาการถึงการจัดเตรียมทหารใหม่สามกอง แต่ในปี พ.ศ. 2476 มีการผลิต M1 Howitzer เพียง 14 กระบอกเท่านั้น
M1 รุ่นดัดแปลงถูกทดลองในปี พ.ศ.2475 ซึ่งใช้กระสุนกึ่งตายตัวแทนกระสุนบรรจุแยก เนื่องจากการพัฒนานี้ต้องใช้บล็อกก้นที่แตกต่างกัน ชิ้นส่วนใหม่จึงถูกกำหนดให้เป็นปืนครก M2 ขนาด 105 มม. บนรถม้า M1 ผลิตขึ้น 48 ชิ้นในปี 1939 รถม้า M1 รุ่นดั้งเดิมได้รับการออกแบบสำหรับการลากจูงโดยใช้ม้ามากกว่ารถบรรทุก และรถม้ารุ่นใหม่ T5 (M2) ได้รับการพัฒนาในปี 1939 และทำให้เป็นมาตรฐานในเดือนกุมภาพันธ์ 1940 วงแหวนก้นของปืนครก M2 ได้รับการแก้ไขในเดือนมีนาคม พ.ศ.2483 ก่อนเริ่มการผลิตขนาดใหญ่ โดยสร้างปืนครก M2A1 ขนาด 105 มม. บนรถขนส่ง M2
อาวุธนั้นหนักสำหรับลำกล้อง แต่เป็นเพราะปืนถูกออกแบบมาให้มีความทนทาน ดังนั้นลำกล้องปืนและรถม้าจึงสามารถใช้ประโยชน์ได้อย่างดีเยี่ยมและยังคงใช้งานได้โดยไม่สึกหรอ
ระบบกำหนดตำแหน่งปืนใหญ่ของกองทัพสหรัฐฯ มีการเปลี่ยนแปลงในปี 1962 โดยกำหนดให้ปืนใหญ่ M2A1 ของปืนครก M101A1 ใหม่ ปืนยังคงประจำการในสงครามเกาหลีและเวียดนาม แม้ว่าปืนครก M102 รุ่นเดียวกันจะมีบทบาทเหมือนกันในการต่อสู้ แต่ก็ไม่เคยเข้ามาแทนที่ M101A1 อย่างสมบูรณ์ ปัจจุบัน M101A1 ได้ปลดประจำการแล้วโดยกองทัพสหรัฐฯ แม้ว่าจะยังคงให้บริการกับประเทศอื่นๆ อีกหลายประเทศก็ตาม เมื่อสิ้นสุดสงครามโลกครั้งที่สอง ปืนครกลากขนาด 105 มม. จำนวน 8,536 กระบอกได้ถูกสร้างขึ้น และการผลิตหลังสงครามยังคงดำเนินต่อโดย Rock Island Arsenal จนถึงปี 1953 ซึ่งสร้างเแล้ว 10,202 ครั้ง
ประวัติ > ใช้งานโดยไม่ใช่สหรัฐ

กองกำลังแคนาดาใช้ M2A1 เป็น C2 Howitzer จนถึงปี 1997 เมื่อมีการดัดแปลงเพื่อยืดอายุการใช้งาน ตอนนี้ถูกกำหนดให้เป็น C3 การเปลี่ยนแปลงนี้รวมถึงลำกล้องปืนที่ยาวขึ้น เบรกปากกระบอกปืน ทางเดินเสริมแรง และการถอดแผ่นบังลมออก มันยังคงเป็นปืนครกขนาดเบามาตรฐานของหน่วยสำรองกองกำลังแคนาดา C3 ถูกใช้โดยหน่วยสำรองในอุทยานแห่งชาติกลาเซียร์ในบริติชโคลัมเบียเพื่อใช้ในการควบคุมหิมะถล่ม
ฝรั่งเศสและรัฐเวียดนามใช้ปืนครก M2A1 ในช่วงสงครามอินโดจีนครั้งที่หนึ่ง เช่นเดียวกับกองกำลังกองโจรเวียดมินห์ที่พวกเขาต่อสู้ด้วย ซึ่งได้รับอย่างน้อย 24 ลำจากสาธารณรัฐประชาชนจีน พร้อมกับชิ้นส่วนปืนใหญ่และครกของอเมริกาที่ยึดมาได้ก่อนหน้านี้ ที่ดำเนินการโดยกองกำลังชาตินิยมของจีน (กองทัพก๊กมินตั๋ง) และกองทหารสหรัฐที่ต่อสู้ในเกาหลี ปัจจุบัน ปืนครก M2A1 ที่ปรับปรุงแล้ว (ซึ่งบางคันถูกติดตั้งบนรถบรรทุกและใช้เป็นปืนใหญ่อัตตาจร) ยังคงถูกใช้งานโดยประชาชน กองทัพเวียดนาม (PAVN).
กองทัพฝรั่งเศสใช้ปืนครก M2 เรียกว่า HM2 ในสงครามแอลจีเรีย และระหว่างปฏิบัติการทาคอดในชาด ภายหลังฝรั่งเศสได้ส่งมอบกองปืนใหญ่ HM2 ให้กับกองทัพรวันดาในช่วงสงครามกลางเมืองรวันดาที่นำไปสู่การฆ่าล้างเผ่าพันธุ์รวันดา
ประวัติ > การใช้งานในปัจจุบัน

นอกจากนี้ M101 ยังพบการใช้งานครั้งที่สองในสหรัฐอเมริกาในฐานะปืนควบคุมหิมะถล่ม ภายใต้การดูแลของ US Forest Service และความร่วมมือของ TACOM ของกองทัพสหรัฐฯ ในคณะกรรมการผู้ใช้ปืนใหญ่หิมะถล่มแห่งอเมริกาเหนือ (AAUNAC) M101 ถูกใช้โดยพื้นที่เล่นสกีหลายแห่งและหน่วยงานขนส่งของรัฐสำหรับงานควบคุมระยะไกล ภายใต้การกำหนดของ M2A2 กองพันที่ 2 กรมทหารปืนใหญ่ที่ 2 กองพลปืนใหญ่สนามที่ 428 ทำการแสดงความเคารพด้วยปืนใหญ่ 7 กระบอกพร้อมชื่อผู้รับเหรียญเกียรติยศ
ปืนครก M2/M101 จำนวนหนึ่งถูกใช้โดยสหพันธ์สาธารณรัฐสังคมนิยมยูโกสลาเวีย และโครเอเชียประมาณ 50 กระบอกเป็นมรดกตกทอดมาจากโครเอเชีย ซึ่ง 4 กระบอกยังคงใช้งานสำหรับการฝึกกับกองทัพโครเอเชีย
ปืนครก M2 ยังคงให้บริการอย่างจำกัดในเขตสำรองของกองทัพออสเตรเลีย แต่ถูกแทนที่ด้วยครกขนาด 81 มม. (3.2 นิ้ว) โดยเน้นที่การรักษาทักษะการยิงสนับสนุนทางอ้อม ในการประจำการ พวกเขาถูกแทนที่ด้วยปืนฮาเมล 105 มม. L119 และปืนครก M198 ขนาด 155 มม. (6.1 นิ้ว)
ปืนครก M2 จำนวน 2 กระบอก (1942) ยังคงถูกใช้ทำสดุดีที่ป้อม Kristiansten ในเมืองทรอนด์เฮม ประเทศนอร์เวย์ M101/M2 เป็นหนึ่งในสามปืนที่ได้รับการอนุมัติในกองทัพนอร์เวย์ และได้ลดขนาดลำกล้องลงเหลือ 75 มม. (3.0 นิ้ว) เพื่อจุดประสงค์นี้ ใช้สำหรับยิงสลุตที่ Rena และ Setermoen ด้วย
ปืนครก M101A1 จำนวน 5 กระบอกเป็นของสถาบันการทหารเวอร์จิเนีย และใช้สำหรับการเดินสวนสนาม และพิธีอื่นๆ
ปืนครก M101A1 จำนวน 2 กระบอกถูกใช้โดย Palmetto Battery ของ South Carolina Corps of Cadets ที่ The Citadel สำหรับการยิงระหว่างขบวนพาเหรด อย่างเป็นทางการ ปืนเหล่านี้ยังคงเป็นทรัพย์สินของกองทัพสหรัฐฯ
ปืนครก M101 หลายกระบอกยังคงใช้งานอยู่กับกองทัพฟิลิปปินส์ และมักใช้ในการต่อสู้กับกลุ่มกบฏในลูซอน วิซายัส และมินดาเนา มันยังถูกใช้ในการยิงต่อสู้กับกลุ่มติดอาวุธอิสลามระหว่างยุทธการที่มาราวี
รุ่นต่างๆ

M1920 – ต้นแบบ
M1925E – ต้นแบบ
ต้นแบบ T2 ที่ได้มาตรฐานเป็น M1
M2 (1934) – การเปลี่ยนแปลงเล็กน้อยเพื่อให้สามารถใช้เป็นกระสุนประเภทกึ่งตายตัวได้
M2A1 (1940) – ดัดแปลงก้นแหวน
M3 – ปืนครกน้ำหนักเบา ลำกล้องสั้นลง 27 นิ้ว (69 ซม.)
M101 Howitzer ใช้ในช่วง สงครามโลกครั้งที่2 สงครามเกาหลี และ เวียดนามต้นแบบ T8 (กำหนดมาตรฐานเป็น 105 มม. M4 Howitzer ในเดือนกันยายน พ.ศ. 2486) – รุ่นที่ติดตั้งกับยานพาหนะพร้อมก้นดัดแปลงและพื้นผิวหดตัวแบบทรงกระบอก
M101 – การกำหนดหลังสงครามของ M2A1 บนรถขนส่ง M2A1
M101A1 – การกำหนดหลังสงครามของ M2A1 บนรถขนส่ง M2A2
ตัวแปรที่ทันสมัยของ M2A1 โดย Yugoimport SDPR ด้วยช่วงสูงสุด 18.1 กม. และ 8 รอบ/นาที
C3 – C1 ของแคนาดา (M2A1) พร้อมลำกล้องยาว 33 ลำ
กระสุน > กระสุนที่หาได้

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ชนิด | รุ่น | น้ำหนักสุทธิ/น้ำหนักโพรเจ็คไทล์ | น้ำหนักสุทธิ/น้ำหนักโพรเจ็คไทล์ | วัตถุระเบิด | ความเร็วกระสุน | พิสัย |
| กระสุนระเบิดแรงสูง | HE M1 Shell | 19.08 kg (42 lb) | 14.97 kg (33 lb) | TNT หรือ 50/50 amatol, 2.18 kg (5 lb) | 472 m/s | 11,160 m |
| กระสุนระเบิดแรงสูงต่อต้านรถถัง (HE-AT) | HE-AT M67 Shell | 16.71 kg (37 lb) | 13.25 kg (29 lb) | เพนโตไลท์, 1.33 kg (3 lb) | 381 m/s | 7,854 m |
| กระสุนควันควัน | HC BE M84 Shell | 19.02 kg (42 lb) | 14.91 kg (33 lb) | ซิงค์(II)คลอไรด์ (HC) | 472 m/s | 11,160 m |
| กระสุนควันสี | BE M84 Shell | 17.86–18.04 kg (39–40 lb) |  | กระสุนควันผสม |  |  |
| กระสุนควัน | WP M60 Shell | 19.85 kg (44 lb) | 15.56 kg (34 lb) | ฟอสฟอรัสขาว (WP), 1.84 kg (4 lb) | 472 m/s | 11,110 m |
| กระสุนควัน | FS M60 Shell | 20.09 kg (44 lb) |  | ซัลเฟอร์ไตรออกไซด์ในกรดคลอโรซัลโฟนิก, 2.09 kg (5 lb) |  |  |
| กระสุนเคมี | H M60 Shell | 19.43 kg (43 lb) |  | แก๊สมัสตาร์ด, 1.44 kg (3 lb) |  |  |
| สำหรับฝึก | กระสุาเปล่า M1 Shell |  |  |  | 472 m/s | 11,160 m |
| เจาะเกราะ | Drill Cartridge M14 |  |  |  | - | - |
กระสุน > เจาะเกราะ

| กระสุน \ ระยะทาง | 0 | 457 m | 914 m | 1828 m |
| --- | --- | --- | --- | --- |
HEAT M67 Shell (meet angle 0°): 102–183 mm (4–7 in)
การเจาะคอนกรีต
| HE M1 Shell (meet angle 0°) | 457 mm (1 ft 6 in) | 427 mm (1 ft 5 in) | 396 mm (1 ft 4 in) | 335 mm (1 ft 1 in) |
มีการใช้วิธีการวัดที่แตกต่างกันในประเทศ/ระยะเวลาที่แตกต่างกัน ดังนั้นการเปรียบเทียบโดยตรงจึงมักเป็นไปไม่ได้
บรรณานุกรม

Hogg, Ian V. (1998). Allied Artillery of World War Two. Crowood Press, Ramsbury. ISBN 1-86126-165-9.
Hunnicutt, R. P. (1971). Pershing: A History of the Medium Tank T20 Series. Feist Publications.
Hunnicutt, R. P. (1992). Stuart: A History of the American Light Tank. Presidio Press. ISBN 0-89141-462-2.
Hunnicutt, R. P. (1994). Sherman: A History of the American Medium Tank. Presidio Press. ISBN 0-89141-080-5.
Hunnicutt, R. P. (2001). Half-Track: A History of American Semi-Tracked Vehicles. Presidio Press. ISBN 0-89141-742-7.
Technical Manual TM 9-1325, 105 mm Howitzers M2 and M2A1; Carriages M2A1 and M2A2; and Combat Vehicle Mounts M3 and M4. War Department, 1944.
Technical Manual TM 9-1901, Artillery Ammunition. War Department, 1944.
Technical Manual TM 9-1904, Ammunition Inspection Guide. War Department, 1944.
Technical Manual TM 9-2005 volume 3, Infantry and Cavalry Accompanying Weapons. War Department, 1942.
International Institute for Strategic Studies (February 2016). The Military Balance 2016. Vol. 116. Routlegde. ISBN 978-1-85743-835-2.
นาวิกโยธินสหรัฐ ยิงปืนใหญ่ M101 Howitzer ขนาด 105 มม.
ซีเอช-21ซี ชอว์นี กำลังขนส่ง M101 Howitzer ขนาด 105 มม.